Prop de 600 persones han participat en la setmana de l'Orgull 2024
01 de juliol de 2024

Un total de 580 persones han participat en la setmana de l'Orgull 2024 de l'Eliana amb el lema ‘Els drets LGTBI+ són intocables. Igualtat sense excepció’. Les activitats, organitzades per l'Ajuntament en col·laboració amb l'associació Marietes, han inclòs, entre altres, l'acte central ‘Diversitat a la plaça’, celebrat el dissabte 29 i que va incloure recitals de la Jam Poètica, sopar de germanor, espectacles de circ i comèdia musical i la projecció del curts per la diversitat de l'Eliana Cinema.

Les celebracions entorn del Dia Internacional de Lesbianes, Gais, Bisexuals, Transsexuals, Transgènere i Intersexuals que es commemora el 28 de juny, finalitzaran aquesta mateixa setmana amb la presentació del còmic ‘El violeta’, de Juan Sepúlveda, a la Biblioteca, que va haver de traslladar-se al dijous 4 de juliol.